હાર્દિક સામે અગાઉ પણ સીડીકાંડ અને રૂપિયા ઉઘરાવવા મુદ્દે ગંભીર આક્ષેપો કરી ચૂકેલા દિનેશ બાંભણિયાએ એફિડેવિટ કરીને પુરાવા રજૂ કરતા જણાવ્યું હતું કે, પ્રશાંત કિશોર અને હાર્દિક વચ્ચે બેંગલુરુમાં અને દિલ્હીની હોટલમાં ૨૩ ઓક્ટોબરે મુલાકાત થઇ હતી. હાર્દિકની બેંગાલુરુની સારવારના રૂપિયા પ્રશાંત કિશોરે ચૂકવ્યા હોવાનો આક્ષેપ કર્યો હતો. જેડીયુના અખિલેશ કટિયારને પણ હાર્દિક મળ્યો હતો. કટિયારે જ દિલ્હીમાં હોટલ બૂકિંગ કરાવ્યું હતું. જો હાર્દિકને ભાજપનો ડર લાગતો હોય તો તેણે પાસ વતી આંદોલન ચલાવવાના બદલે રાજીનામુ આપી દેવું જોઇએ તેવી માગણી કરતા બાંભણિયાએ જણાવ્યું હતું કે, હાર્દિક હવે અનામતના બદલે સમગ્ર આંદોલન ડાયવર્ટ કરી રહ્યો છે. .